Presidentvalget i USA 2024

**Presidentvalget i USA i 2024** var det 60. valg på president og visepresident i USA, og ble holdt tirsdag den 5. november 2024. USAs 47. president Donald Trump og visepresident J.D. Vance fra Det republikanske parti ble innsat 20. januar 2025.

## Kandidater
Den 6. juni 2023 hadde 13 personer kunngjort sitt kandidatur, deriblant sittende president Joe Biden, tidligere president Donald Trump og tidligere visepresident Mike Pence. Andre kandidater var Nord-Dakotas republikanske guvernør Doug Burgum (trakk seg 4. desember 2023), tidligere medlem av Representantenes hus Will Hurd, Arkansas' guvernør Asa Hutchinson, forretningsmannen  og Miamis borgermester Francis Suarez.

Både Joe Biden og Donald Trump hadde vunnet sine respektive partiers nominasjoner med overveldende flertall efter primærvalgene 12. mars. Da hadde begge allerede fått betydelige forsprang mot mindre kandidater ved den såkalte «supertirsdagen» 5. mars.

Nomineringen av presidentkandidat fra de to største partiene, Det demokratiske partiet og Det republikanske parti, startet med republikanernes caucus i Iowa 15. januar 2024.

Republikanerne og demokratene valgte sine kandidater på partienes landsmøter i henholdsvis juli og august 2024.

## Valgkamp

### Donald Trump

#### Bakgrunn
15. november 2022 kunngjorde Trump sitt kandidatur til presidentvalget i 2024.

Høyesterett i Minnesota avviste i en dom 8. november 2023 et krav om å diskvalifisere Trump fra primærvalgene.

Colorados høyesterett avsa 19. desember 2023 dom for at Trump ikke kunne stille i primærvalgene i 2024 i denne delstaten. Begrunnelsen var at han hadde deltatt i et opprør mot staten 6. januar 2021. Domstolen viste til den amerikanske grunnlovens 14. tillegg, seksjon 3. Etter anke avgjorde USAs Høyesterett enstemmig  gyldigheten av dette forbudet, og at han følgelig *kan* stille ved nominasjonsvalget i delstaten.

Høyesterett i Michigan avviste 27. desember 2023 et krav om at Trump skulle være diskvalifisert fra å delta i valgkampen. Delstaten Maines secretary of state Shenna Bellows bestemte 28. desember 2023 at Trump ikke kunne delta ved de offentlige primærvalgene i delstaten. Begrunnelsen var at Trump hadde opptrådt i strid med opprørsbestemmelsen i den amerikanske grunnlovens 14. tillegg, seksjon 3. Det ble varslet at beslutningen ville bli bragt inn for domstolene.

#### Valgkamp
Trump ble utsatt for et attentat under et valgkampmøte i Butler juli 2024. Trump ble truffet av et skudd i øret mens han sto på talerstolen.

Valgkampen i 2024 ble fra Trump sin side preget av usannheter, krisemaksimering, stråmannsargumenter, og verbale angrep mot personer og folkegrupper. Trump omtalte president og presidentkandidat Joe Biden som en "tyrann".  Trump kritiserte president Joe Biden for å være for gammel. Joe Biden valgte å trekke seg som kandidat, noe Trump omtalte som et "ondsinnet" og "voldelig" "kupp".  Trump fikk dermed muligheten til å bli USAs eldste president gjennom tidene hvis han skulle bli valgt.

Trump reiste spørsmål om hvem som hadde hørt om Kamala Harris. Han var opptatt av hennes rasetilhørighet, og hevdet å være forvirret angående om hun var indisk eller sort.  Trump hevdet at Kamala Harris er kommunist, marxist og gal ("crazy" og "lunatic").   Trump la vekt på å skrive og uttale navnet hennes feil.  Trump hevdet at Kamala Harris har lav IQ og er lat og ondsinnet.   

Trump hevdet at Kamala Harris, som er gift med en jødisk mann, misliker jøder, at alle vet dette, og at ingen vil si det.  Trump kalte gjentatte ganger Kamala Harris *løgner* fordi at hun har oppgitt å ha hatt sommerjobb en kort periode i 1983 i en lokalt drevet restaurant under franchiseavtale med hamburgerkjeden McDonalds, og at nåtidens franchisetaker i restauranten ikke satt på materiale som kunne bekrefte dette.  Trump hevdet at hvis Kamala Harris ble valgt, ville USA umiddelbart bli kommunistisk og alle amerikanere ville bli ilagt 80 % skatt.  Han hevdet også at Kamala Harris vil ha slutt på kuer og på vinduer i bygninger.  Han hevdet også at å velge Kamala Harris som president ville føre til atomkrig. 

Trump brukte negative klengenavn og personkarakteristikker om meningsmotstandere, for eksempel brukte Trump uttrykket "feit gris" ("fat pig") om en annen politiker som også er overvektig.

Trump kritiserte praksis med abort i niende måned eller etter at et barn er født, uten å vise til noe konkret tilfelle hvor noe slikt skal ha skjedd eller noen stat hvor noe slikt skal være lovlig. 

Trump ville la Elon Musk få en stilling i USAs administrasjon der Elon Musk kunne sørge for at all svindel i USA ble eliminert i løpet av 6 måneder.  Detaljer om hvordan dette skulle bli gjennomført, ble ikke nevnt. Musk ble senere utpekt til å kutte statens utgifter og reguleringer, noe kommentatorer påpekte er en klar interessekonflikt. 

Trump hevdet at i USA må man vise identifikasjon som velger for å få kjøpt brød.

Trump hevdet at i USA kan man ikke gå over gaten for å kjøpe et brød uten å bli skutt, ranet eller voldtatt.

Trump hevdet at han ikke er rar ("*weird*").

Trump hevdet at Kamala Harris har gjort det umulig å leve i San Francisco og også resten av California, og at hun har ødelagt USAs økonomi.

Trump hevdet at USA er kjent over hele verden som *okkuperte USA*, at han ville *frigjøre* landet, og at 5. november 2024 ville bli  *Frigjøringsdagen*.

Trump hevdet at USA var *døende*.

Til tross for alt dette ønsket et flertall av velgerne Donald Trump som president. Mange velgere oppfattet det som om amerikanske verdier var i fare, og mente at Trump var bedre i stand til å forsvare disse verdiene, samt å styrke økonomien.

Under en debatt med Harris hevdet Trump at innvandrere i Springfield, Ohio stjeler og spiser kjæledyr som for eksempel katter og hunder. Politiet og borgermesteren i Springfield benektet dette.  Katten som var opphav til ryktene, ble funnet i god behold i kjelleren til eieren, men Trump holdt fast ved sin historie.  JD Vance har også formidlet denne historien, og begrunnet dette med at han finner det hensiktsmessig å bruke konstruerte historier for å få fram poenger.  Borgermesteren i Springfield benektet at 30 000 ulovlige innvandrere skal ha kommet dit, og så det i stedet som positivt at 10 000 til 15 000 personer med lovlig opphold i USA, mange av dem fra Haiti, var kommet til byen for å jobbe og dermed skapte nytt liv i byen, som har hatt problemer med fraflytting og nedlegging av aktiviteter.  

### Kamala Harris
Joe Biden var opprinnelig demokratenes presidentkandiat. Som erstatning for Joe Biden valgte Det demokratiske partiet visepresident Kamala Harris som presidentkandidat.  Kamala Harris har mor fra India og far fra Jamaica.

## Resultat

&nbsp;&nbsp;&nbsp;

## Noter

## Referanser


## Eksterne lenker
*